

**Előterjesztés**

**önkormányzati biztosok megválasztására**

Tisztelt Közgyűlés!

**1. Eger Megyei Jogú Város gazdasági ügyeit felügyelő önkormányzati biztos**

Eger Megyei Jogú Város gazdálkodása szempontjából kiemelkedő jelentőségű a város tulajdonában lévő és a város által működtetett gazdasági társaságok kiszámítható és biztonságos működése, a vagyongazdálkodási és városüzemeltetési feladatok egymással összefüggésben álló komplex feladatainak hatékony menedzselése.

Szintén kiemelt jelentőségű feladatellátást igényel a folyamatban lévő fejlesztési projektek napi szintű figyelemmel kísérése és összehangolása, ezek megvalósulása érdekében.

Ezért szükségesnek tartom önkormányzati biztos kinevezését, akinek feladata:

* Az önkormányzat közvetlen és közvetett tulajdonában álló gazdasági társaságok gazdálkodásának figyelemmel kísérése, ezzel kapcsolatosan javaslattétel és véleményezés;
* Folyamatos kapcsolattartás a Vagyongazdálkodási és a Városüzemeltetési Irodák vezetőivel, munkatársaival;
* Az önkormányzat közvetlen és közvetett tulajdonában álló gazdasági társaságai humán erőforrás gazdálkodásának figyelemmel kísérése a középtávú stratégiai tervekkel való összhang biztosítása érdekében;
* Ezen gazdasági társaságok vezetőivel, a működéshez kapcsolódó stratégiai jellegű döntésekben előzetes véleményalkotás;
* A működés és a folyamatban lévő projektek folyamatos figyelemmel kísérése és javaslattétel a projektek előrehaladása érdekében;
* Előzetesen véleményezi a gazdasági társaságok működéséhez kapcsolódó stratégiai jellegű kötelezettségvállalásokat az önkormányzat, mint tulajdonos érdekeinek érvényesítése érdekében;
* Piaci folyamatok értékelése;
* A gazdasági társaságok vezetőivel történő folyamatos kapcsolattartás és egyeztetések folytatása;
* Részvétel a gazdasági társaságok hosszútávú stratégiai céljainak kidolgozásában;
* A folyamatban lévő és tervezett városi projektek figyelemmel kísérése, napi kapcsolattartás a projektmenedzsmentekkel, egyeztetés és javaslattétel a kivitelezések kapcsán felmerülő kérdésekben;
* feladatainak ellátása során az önkormányzati biztos a Közgyűlés képviseletében jár el a gazdasági társaságok felé.

Szükségesnek tartom továbbá, hogy az önkormányzati biztos a fentiekkel összefüggésben rendszeresen, írásban tegyen jelentést a polgármester és az alpolgármesterek részére.

E feladatok ellátására javaslom Földvári Győző tanácsnok, a Városi Pénzügyi és Ügyrendi Bizottság elnökének megválasztását.

Eger Megyei Jogú Város gazdasági ügyeit felügyelő önkormányzati biztos tiszteletdíját a képviselői alapdíj 150%-ban javaslom megállapítani. Tekintettel arra, hogy a T. Közgyűlés napirendi pontjai között szerepel az Eger Megyei Jogú Város Alapokmányáról szóló önkormányzati rendelet módosítása, amely módosítaná az önkormányzati biztosok részére megállapítható tiszteletdíj összegét a képviselői alapdíj 50-150%-a közötti összegre, ezért a tiszteletdíj ezen összegben történő megállapítását az Alapokmány-módosítás Közgyűlés általi jóváhagyásának függvényében javaslom elfogadni.

**2. Eger Megyei Jogú Város Éghajlatváltozási Stratégiájának végrehajtásáért felelős önkormányzati biztos**

Az éghajlat változása, a globális felmelegedés már jelenleg is komoly hatást gyakorol Földünk minden részére, így a Magyarországon illetve az Egerben élő emberek mindennapi életére is. Helyesen ismerte fel már a korábbi városvezetés, hogy az éghajlatváltozással kapcsolatos felelősségteljes gondolkodás elemi fontosságú a település életében, felelős döntéshozók nem hagyhatják figyelmen kívül az éghajlatváltozás tényét, sem pedig a helyi szintű szerepvállalás szükségességét. Ennek a felismerésnek a jegyében került sor 2012-ben Eger Megyei Jogú Város Éghajlatváltozási Stratégiájának megalkotására és elfogadására.

A város ambiciózus célokat tűzött ki az éghajlatváltozáshoz kapcsolódó területeken, mint pl. az üvegházhatású gázok kibocsátásának csökkentése, az energiahatékonyság növelése, illetve a megújuló energiaforrásokra való minél nagyobb arányú áttérés.

Ezek a nagyszabású célok azonban az elmúlt években nem, vagy csak részlegesen valósultak meg.

Ezért szükségesnek tartom a stratégia végrehajtásért felelős önkormányzati biztos kinevezését, akinek feladata:

* Az Éghajlatvédelmi Stratégiában meghatározott rövid, közép és hosszú távú célkitűzések teljesülésének vizsgálata;
* Ennek érdekében folyamatos kapcsolattartás a városi szakirodák továbbá a város által működtetett és a város tulajdonában lévő gazdasági társaságok vezetőivel, munkatársaival;
* Összefoglaló készítése a megvalósult lépésekről;
* A már lejárt határidejű és meg nem valósult célkitűzések esetében a célkitűzések felülvizsgálata, szükség esetén újragondolása;
* További javaslatok készítése az éghajlatváltozáshoz történő alkalmazkodás tárgykörében;
* A különböző korábban e tárgyban készült önkormányzati stratégiai anyagok és folyamatban lévő projektek összehangolása;
* A folyamatban lévő illetve a megvalósulás előtt álló városi fejlesztési projektek klímavédelmi szempontú véleményezése, változtatási javaslatok megfogalmazása;
* Aktív kapcsolattartás a természet- és környezetvédelem területén valamint az éghajlatváltozáshoz kapcsolódó területeken tevékenykedő más kormányzati, szakmai és civil szervezetekkel;
* Pályázati lehetőségek figyelemmel kísérése;
* Sajtóesemények szervezése a tevékenységéhez kapcsolódó témákban;
* feladatainak ellátása során az önkormányzati biztos a Közgyűlés képviseletében jár el.

Szükségesnek tartom továbbá, hogy az önkormányzati biztos a fentiekkel összefüggésben rendszeresen, írásban tegyen jelentést a polgármester és az alpolgármesterek részére.

E feladatok ellátására javaslom Komlósi Csaba tanácsnok, a Városképi és Környezetvédelmi Bizottság elnökének megválasztását.

Tiszteletdíját az alapdíj 150%-ban javaslom megállapítani.

**3. Szépasszonyvölgy ellenőrzési biztosa**

A mai Szépasszony-völgyi pincesor, mintegy emberöltő óta Eger legismertebb részét képezi, idegenforgalmi jelentősége révén országos hírre tett szert.

Eger legnagyobb kiterjedésű, összefüggő borpincés területének elsődleges turisztikai vonzereje a borkultúra és az ahhoz kapcsolódó gasztronómia, valamint a völgy természeti értékei.

Az elmúlt időszakban jelentős fejlesztések valósultak meg a Szépasszony-völgyben, színvonalas vendéglátó- és szálláshelyek létesültek, parkosították a területet és rekonstrukción esett át a völgy infrastruktúrája. A Szépasszony-völgyben a szállás-férőhely kapacitás változása és a programkínálat bővülése jelentős pozitív hatást gyakorolt Eger turizmusára.

Ennek fenntartása érdekében szükségesnek tartom ellenőrzési biztos kinevezését, akinek feladata:

* Kapcsolattartás a terület pince- és üzlettulajdonosaival;
* Rendezvények figyelemmel kísérése, javaslattétel a rendezvények összehangolására, kapcsolattartás a civil szervezetekkel, a rendezvényszervező cégekkel, továbbá a Városüzemeltetési Irodával és a Városgondozás Eger Kft.-vel;
* Javaslattétel további infrastrukturális fejlesztésekre;
* A helyi védelem alatt álló Szépasszony-völgy hagyományos értékeinek megőrzése, gondozása, a terület különböző funkcióinak összehangolása;
* A gazdasági és a környezeti fenntarthatóság szempontjainak érvényesítése;
* feladatainak ellátása során az önkormányzati biztos a Közgyűlés képviseletében jár el.

Szükségesnek tartom továbbá, hogy az önkormányzati biztos a fentiekkel összefüggésben rendszeresen, írásban tegyen jelentést a polgármester és az alpolgármesterek részére.

E feladatok ellátására javaslom Császár Zoltán képviselő úr, korábbi Szépasszonyvölgyi fejlesztési biztos megválasztását.

Tiszteletdíját az alapdíj150%-ban javaslom megállapítani.

Eger, 2019. november 21.

**Mirkóczki Ádám sk.**

polgármester

**1. Határozati javaslat:**

Eger Megyei Jogú Város Közgyűlése Eger Megyei Jogú Város Alapokmányáról szóló 28/2011. (VI. 30.) önkormányzati rendelet 33. § (2) bekezdésében kapott felhatalmazás alapján Földvári Győző tanácsnokot, a Városi Pénzügyi és Ügyrendi Bizottság elnökét 2019. december 1.-i hatállyal Eger Megyei Jogú Város gazdasági ügyeit felügyelő önkormányzati biztossá választja.

Eger Megyei Jogú Város Közgyűlése az Eger Megyei Jogú Város gazdasági ügyeit felügyelő önkormányzati biztos feladatait az alábbiak szerint határozza meg:

* Az önkormányzat közvetlen és közvetett tulajdonában álló gazdasági társaságok gazdálkodásának figyelemmel kísérése, ezzel kapcsolatosan javaslattétel és véleményezés;
* Folyamatos kapcsolattartás a Vagyongazdálkodási és a Városüzemeltetési Irodák vezetőivel, munkatársaival;
* Az önkormányzat közvetlen és közvetett tulajdonában álló gazdasági társaságai humán erőforrás gazdálkodásának figyelemmel kísérése a középtávú stratégiai tervekkel való összhang biztosítása érdekében;
* Ezen gazdasági társaságok vezetőivel, a működéshez kapcsolódó stratégiai jellegű döntésekben előzetes véleményalkotás;
* A működés és a folyamatban lévő projektek folyamatos figyelemmel kísérése és javaslattétel a projektek előrehaladása érdekében;
* Előzetesen véleményezi a gazdasági társaságok működéséhez kapcsolódó stratégiai jellegű kötelezettségvállalásokat az önkormányzat, mint tulajdonos érdekeinek érvényesítése érdekében;
* Piaci folyamatok értékelése;
* A gazdasági társaságok vezetőivel történő folyamatos kapcsolattartás és egyeztetések folytatása;
* Részvétel a gazdasági társaságok hosszútávú stratégiai céljainak kidolgozásában;
* A folyamatban lévő és tervezett városi projektek figyelemmel kísérése, napi kapcsolattartás a projektmenedzsmentekkel, egyeztetés és javaslattétel a kivitelezések kapcsán felmerülő kérdésekben;
* feladatainak ellátása során az önkormányzati biztos a Közgyűlés képviseletében jár el a gazdasági társaságok felé.

A Közgyűlés felkéri az önkormányzati biztost, hogy a fentiekkel összefüggésben rendszeresen, írásban tegyen jelentést a polgármester és az alpolgármesterek részére.

A Közgyűlés az Eger Megyei Jogú Város gazdasági ügyeit felügyelő önkormányzati biztos tiszteletdíját a képviselői alapdíj 150%-ban állapítja meg, amennyiben a Közgyűlés az Eger Megyei Jogú Város Alapokmányáról szóló 28/2011. (VI. 30.) önkormányzati rendelet módosítását, és ennek keretében az önkormányzati biztos tiszteletdíjának a képviselői alapdíj 50/150%-a közötti összegben való megállapítását elfogadja.

**Felelős**:​ Mirkóczki Ádám polgármester

**Határidő**: ​2019. december 1.

**2. Határozati javaslat**

Eger Megyei Jogú Város Közgyűlése Eger Megyei Jogú Város Alapokmányáról szóló 28/2011. (VI. 30.) önkormányzati rendelet 33. § (2) bekezdésében kapott felhatalmazás alapján Komlósi Csaba tanácsnokot, a Városképi és Környezetvédelmi Bizottság elnökét 2019. december 1.-i hatállyal Eger Megyei Jogú Város Éghajlatváltozási stratégiájának végrehajtásáért felelős önkormányzati biztossá választja.

Eger Megyei Jogú Város Közgyűlése az Eger Megyei Jogú Város Éghajlatváltozási stratégiájának végrehajtásáért felelős önkormányzati biztos feladatait az alábbiak szerint határozza meg:

* Az Éghajlatvédelmi Stratégiában meghatározott rövid, közép és hosszú távú célkitűzések teljesülésének vizsgálata;
* Ennek érdekében folyamatos kapcsolattartás a városi szakirodák továbbá a város által működtetett és a város tulajdonában lévő gazdasági társaságok vezetőivel, munkatársaival;
* Összefoglaló készítése a megvalósult lépésekről;
* A már lejárt határidejű és meg nem valósult célkitűzések esetében a célkitűzések felülvizsgálata, szükség esetén újragondolása;
* További javaslatok készítése az éghajlatváltozáshoz történő alkalmazkodás tárgykörében;
* A különböző korábban e tárgyban készült önkormányzati stratégiai anyagok és folyamatban lévő projektek összehangolása;
* A folyamatban lévő illetve a megvalósulás előtt álló városi fejlesztési projektek klímavédelmi szempontú véleményezése, változtatási javaslatok megfogalmazása;
* Aktív kapcsolattartás a természet- és környezetvédelem területén valamint az éghajlatváltozáshoz kapcsolódó területeken tevékenykedő más kormányzati, szakmai és civil szervezetekkel;
* Pályázati lehetőségek figyelemmel kísérése;
* Sajtóesemények szervezése a tevékenységéhez kapcsolódó témákban;
* feladatainak ellátása során az önkormányzati biztos a Közgyűlés képviseletében jár el.

A Közgyűlés felkéri az önkormányzati biztost, hogy a fentiekkel összefüggésben rendszeresen, írásban tegyen jelentést a polgármester és az alpolgármesterek részére.

A Közgyűlés az Eger Megyei Jogú Város Éghajlatváltozási stratégiájának végrehajtásáért felelős önkormányzati biztos tiszteletdíját a képviselői alapdíj 150%-ban állapítja meg, amennyiben a Közgyűlés az Eger Megyei Jogú Város Alapokmányáról szóló 28/2011. (VI. 30.) önkormányzati rendelet módosítását, és ennek keretében az önkormányzati biztos tiszteletdíjának a képviselői alapdíj 50/150%-a közötti összegben való megállapítását elfogadja.

**Felelős**:​ Mirkóczki Ádám polgármester

**Határidő**:​ 2019. december 1.

**3. Határozati javaslat:**

Eger Megyei Jogú Város Közgyűlése Eger Megyei Jogú Város Alapokmányáról szóló 28/2011. (VI. 30.) önkormányzati rendelet 33.§ (2) bekezdésében kapott felhatalmazás alapján Császár Zoltán képviselő urat, korábbi Szépasszonyvölgyi fejlesztési biztost 2019. december 1.-i hatállyal Eger Megyei Jogú Város a Szépasszonyvölgy ellenőrzési biztosának választja.

* Kapcsolattartás a terület pince- és üzlettulajdonosaival;
* Rendezvények figyelemmel kísérése, javaslattétel a rendezvények összehangolására, kapcsolattartás a civil szervezetekkel, a rendezvényszervező cégekkel, továbbá a Városüzemeltetési Irodával és a Városgondozás Eger Kft.-vel;
* Javaslattétel további infrastrukturális fejlesztésekre;
* A helyi védelem alatt álló Szépasszony-völgy hagyományos értékeinek megőrzése, gondozása, a terület különböző funkcióinak összehangolása;
* A gazdasági és a környezeti fenntarthatóság szempontjainak érvényesítése;
* feladatainak ellátása során az önkormányzati biztos a Közgyűlés képviseletében jár el.

A Közgyűlés felkéri az önkormányzati biztost, hogy a fentiekkel összefüggésben rendszeresen, írásban tegyen jelentést a polgármester és az alpolgármesterek részére.

A Közgyűlés a Szépasszonyvölgy ellenőrzési biztosa tiszteletdíját a képviselői alapdíj 150%-ban állapítja meg, amennyiben a Közgyűlés az Eger Megyei Jogú Város Alapokmányáról szóló 28/2011. (VI. 30.) önkormányzati rendelet módosítását, és ennek keretében az önkormányzati biztos tiszteletdíjának a képviselői alapdíj 50/150%-a közötti összegben való megállapítását elfogadja.

**Felelős**:​ Mirkóczki Ádám polgármester

**Határidő**: ​2019. december 1.